মো. সাওরাত হোসেন সোহেল, চিলমারী (কুড়িগ্রাম) থেকে : চিলমারী উপজেলায় ব্রহ্মপুত্র নদের ভাঙনের শিকার অনেকেই পানি উন্নয়ন বোর্ডের বাঁধের ওপর বসবাস করছেন। সেখানে তাদের মৃত্যু হলে কবর দেয়ার জন্য নিজস্ব একখণ্ড জায়গাও নেই। গত ১ যুগে ভাঙা-গড়ার জীবন নিয়ে ব্রহ্মপুত্র পাড়ের মানুষের করুণ ইতিহাস প্রবর্তিত হয়েছে। ব্রহ্মপুত্রে করাল গ্রাসে চাপা পড়েছে তাদের সাফল্য অর্জনের কাহিনীও। পানি উন্নয়ন বোর্ডের বাঁধের মানুষের  দুপাশে গড়ে উঠেছে নদী ভাঙনে বিপর্যস্ত মানুষের জনপদ। বার বার ভাঙনের শিক্ষার অভাবী মানুষগুলো ধুঁকে ধুঁকে বেঁচে আছে। উপজেলার রমনা ইউনিয়নের জোড়গাছ এলাকার আইয়ুব আলী জানান, ব্রহ্মপুত্র নদী তার বাড়িঘর ৪ বার ভেঙে নিয়ে যাওয়ায় আশ্রয় নিয়েছেন বাঁধের ওপর।